Bertrand Traoré

Bertrand Isidore Traoré (sündinud 6. septembril 1995 Bobo-Dioulassos) on Burkina Faso jalgpallur. Ta mängib ründaja või ründava poolkaitsjana Hispaania kõrgliigaklubis Villarreal ja Burkina Faso jalgpallikoondises.

 Klubikarjäär 
Aastatel 2014–2017 kuulus ta Londoni Chelsea ridadesse. Esimese värava Londoni Cheleas lõi Traoré 31. jaanuaril 2016 FA Cupi mängus klubi Milton Keynes Dons vastu, mille Chelsea võitis 5:1. Oma esimese värava Inglismaa Premier League'is lõi ta 13. veebruaril 2016 võidumängus Newcastle Unitedi vastu (5:1). Aastatel 2014–2015 oli ta laenul Hollandi klubis Vitesse ja aastatel 2016–2017 Ajaxis.

26. juunil 2017 sõlmis ta Prantsusmaa kõrgliigaklubiga Lyoni Olympique lepingu viieks aastaks. Tema üleminekusumma oli 10 miljonit eurot.""Bertrand Traoré joins Lyon from Chelsea after clubs agree £8.8m fee". The Guardian. 26.6.2017. Vaadatud 29.6.2017

2020. aasta septembris sõlmis ta lepingu Inglismaa kõrgliigaklubiga Aston Villa. Arvatav üleminekusumma oli 17 miljonit naelsterlingit."Bertrand Traore: Aston Villa complete £17m signing of Lyon forward". Sky Sports. 19.9.2020. Vaadatud 5.10.2020 Hooaja 2022/23 esimeses pooles oli ta Aston Villast laenul Türgi kõrgliigaklubis İstanbul Başakşehir.

2024. aasta veebruaris sõlmis ta kuni hooaja lõpuni lepingu Villarrealiga.

 Koondisekarjäär 
Traoré kuulus Burkina Faso noorte koondisse 2009. aasta noorte maailmameistrivõistlustel. Samal aastal tuli ta koondisega Aafrika noorte meistriks.

Debüüdi Burkina Faso rahvuskoondises tegi ta 15-aastaselt 3. septembril 2011 sõprusmängus Ekvatoriaal-Guinea vastu. Esimese värava lõi ta rahvuskoondises 14. augustil sõprusmängus Maroko vastu.

2017. aasta Aafrika rahvuste karikavõistluste viimases alagrupimängus 22. jaanuaril lõi ta värava Guinea-Bissaule. Burkina Faso võitis turniiril kolmanda koha ja Traoré valiti turniiri sümboolsesse koosseisu."Bassogog named Total Man of the Competition". CAF. 6.2.2017. Vaadatud 29.6.2017

2022. aasta Aafrika rahvuste karikavõistluste kaheksandikfinaalis lõi ta värava Gaboni vastu. Burkina Faso saavutas turniiril neljanda koha, kui kolmanda koha mängus kaotati penaltiseeria järel Kamerunile.

2024. aasta Aafrika rahvuste karikavõistlustel lõi ta kolm väravat. Burkina Faso jõudis sel turniiril kaheksandikfinaali, kus kaotati Malile.

 Viited 

 Välislingid 

 Koduleht

Kategooria:Burkina Faso jalgpallurid
Kategooria:Chelsea FC mängijad
Kategooria:SBV Vitesse jalgpallurid
Kategooria:Amsterdami Ajaxi mängijad
Kategooria:Lyoni Olympique'i mängijad
Kategooria:Aston Villa FC mängijad
Kategooria:Villarreal CF mängijad
Kategooria:Premier League'i mängijad
Kategooria:Ligue 1 mängijad
Kategooria:Süper Ligi mängijad
Kategooria:La Liga mängijad
Kategooria:Sündinud 1995